Proceedings of the Senate
Material: papyrus
Place: Oxyrhynchites
Categories: Berichte (Sitzung)
Protokoll
Senat
Protest gegen zusätzliche Liturgie
Ausstattung des Heeres mit Kleidung
Mitglied der "Vierundzwanzig"
Einsicht des Prytanis
ὑ[πα]τίας τῶν δεσποτῶν ἡμῶν Οὐαλεντινιανοῦ καὶ Οὐάλεντος αἰωνίων Αὐγούστων τὸ γ,       Φαῶφι θ, 
βουλῆς οὔσης, πρυτανίας Κλαυδίου Ἑρμείου Γελασίου γυμ βουλευτοῦ,     μετὰ τὰς εὐφημίας 
καὶ παρελθόντος εἰς μέσον Θέωνος Ἀμμωνίου βουλευτοῦ διὰ Μακροβίου υἱοῦ καὶ καταθεμένου οὕτως· οἴδατε καὶ ὑμῖς, συνβουλευταί, 
ὅ[τι] ἐπὶ τῆς μελλόσης κήρας εἰμὶ καὶ ἐν τοῖς εἰκοσιτεσσαρες εἰμὶ τοῖς διατυπωθεῖσιν ὑπὸ τοῦ κυρίου τοῦ λαμ Τατιανοῦ εἰς τὰς παγαρχίας καὶ κονδου
κτορίας, καὶ ἴσως κατʼ ἄγνοιαν ὁ πρόεδρος ἐχιροτόνησέν με εἰς ἐπιμέλειαν τῆς στρατιωτικῆς ἐρεᾶς ἐσθῆτος τῆς ιδ  ἰνδικ, μάλιστα νῦν 
ἱπποτ[ρ]όφου τυγχάνοντός μου, καὶ διὰ τοῦτο παρατίθημι ἐν ὑμῖν ὡς οὐ χρὴ λύεσθαι τὰ διατυπωθέντα. οἱ βουλευταὶ ἐφώνησαν. κύριον τὸ κατὰ κῆραν. 
οὐ [χ]ρὴ παραλύεσθαι τὰ καλῶς διατυπωθέντα. Πτολεμῖνος λογιστεύσας εἶπ· βέβαια καὶ ἀσάλευτα χρὴ εἶναι τὰ διατυπωθέντα ὑπὸ τοῦ κυρίου 
λαμ Τατιανοῦ ἐκ συναινέσεως παντὸς τοῦ βουλευτηρίου, ὥστε μὴ λειτουργεῖν τοὺς εἰκοσιτέσσαρας εἰς μηδʼ ὁτιοῦν λειτούργημα ἀλλὰ 
ἔχειν ἐπὶ ταῖς βαρυτέραις λειτουργείαις, οὐ μόνον ἐπὶ τῆς πρυτανίας ταύτης ἀλλὰ ἐπὶ τῶν μελλόντων πρυτανεύειν. εἰ δὲ βούλεταί  τις 
[λ]ε[ιτουργ]εῖν εἰς ἕτερον λειτούργημα, οὐ κινδύνω τοῦ βουλευτηρίου λειτουργεῖ, καὶ οὐκ ὀφείλει Μακρόβιος ἐνοχλεῖσθαι. Γερόντιος ἐξακτο
[ρεύσας εἶπ·] τὰ καλῶς διατυπωθέντα καὶ μετὰ τοῦ νομίμου γενόμενα ὑπὸ τοῦ κυρίου μου Τατιανοῦ καὶ ἀνενεχθέντα πρὸς τοὺς 
δεσ[πότας ἡ]μῶν καὶ πρὸς τοὺς κυρίους μου τοὺς λαμ ἐπάρχους τοῦ ἱεροῦ πραιτωρίου καὶ ἐκῖθεν τὸ κῦρος ἐχειν, ὅθεν οὐ προσῆκόν 
ἐστιν Μακ[ρό]β[ιο]ν ὀχλεῖσθαι ὑπό τε τοῦ πρυτάνεως οὐδʼ ὑπὸ τοῦ μελλοπρυτάνεως εἰς ἑτέρας ἐπιμελείας. Σαρμάτης λογιστεύσας εἶπ· 
ἴσως κατʼ ἄγνοιαν ὁ ἀδελφὸς ἡμῶν Ἑρμείας ὁ πρόεδρος ὑ[π]έλαβεν Μακρόβιον ὄντα ἐκ τῶν κδ τῶν διατυπωθέντων ὑπὸ τοῦ κυρίου μου 
[Τα]τιανοῦ, οὗ[τος] δὲ οὐκ ὀφίλει ἐνοχλεῖσθαι προφάσει ἐπιμελείαις εἰ δὲ βουληθείη τις ἐκ τῶν κδ ἀμβιτεύειν, οἶδεν τὸν ἑαυτοῦ κίνδυνον. 
..μο..........ς εἶπ· οὐκ  ὀφίλει τις ἐκ τῶν εἰκοσιτεσσάρων τῶν διατυπωθέντων ἐκ τῆς καθαρότητος τοῦ κυρίου μου Τατιανοῦ 
........μ............αλ... προέδρων, Μακρόβιος δὲ νῦν οὐκ ὀφίλει ἐνοχλεῖσθαι εἰς τὴν ἐπιμέλειαν τῆς στρατιωτικῆς ἐρεᾶς 
[ἐσθῆτος ο]ὐδʼ εἰς ἕτερόν τι, ἀλλʼ ἀρκεῖσθαι αὐτὸν ταῖς βαρυτάταις λειτουργείαις. Ἀμμωνιανὸς ἐξακτορεύσας εἶπ· τὰ καλῶς διατυπωθέντα 
[κα]ὶ μετὰ .................είας καὶ ἀρέσαντα το[ῖς] δ[εσ]πότα[ι]ς τῆς οἰκουμένης καὶ τοῖς κυρίοις μου τοῖς λαμπροτάτοις ἐπάρχοις οὐ χρὴ 
παραλύεσθαι οὔτε ὑπὸ τοῦ νῦν πρυτάνεως οὔτε ὑπὸ [μελλόντ]ων πρυτάνεων, ὅθεν οὐκ ὀφίλει Μακρόβιος ἐνοχλεῖσθαι εἰς ἑτέρας λειτουρ
γείας. Οὐαλέριος Εὐδαίμονος γυμ εἶπ· οὐκ ἔστιν ἀκό[λουθον ἡμ]ῖν ἔτι πρᾶξαί τι ἐκτὸς τῶν δια[τυ]πωθέντων ὑπὸ τοῦ κυ[ρίου] μο[υ] Τατιανοῦ, 
[ὅ]θεν οὐκ ὀφίλει Μακρόβιος οὔτʼ ἕτερός τις τεκ...... ἐπιβουλεύεσθαι εἰς τὸ παράπαν ἀλλὰ τούτους φυλάττεσθαι τῇ [κα]λῶς γενομένῃ
διοικήσι. Μακρόβιος ῥιπάριος εἶπ· εἷς  ὢν ἐκ τῶν κδ Μακρόβιος οὐκ ὀφίλει εἰς ἕτερον 
λειτούργημα ἐνοχλεῖσθαι. Ἀχιλλεὺς Πόσι ῥιπάριος εἶπ· χάριν τότε πάντες 
ὡμολογήσαμεν ἐπὶ τῇ καλῶς γενομένῃ διοικήσι ὑπὸ τοῦ κυρίου τοῦ λαμ Τατιανοῦ. 
οὐκ ὀφίλει Μακρόβιος τοίνυν ἐνοχλεῖσθαι εἰς τὴν ἐπιμέλειαν τῆς στρατιωτικῆς 
ἐρεᾶς ἐσθῆτος οὐδὲ εἰς ἕτερόν τι λειτούργημα, διὰ τὸ ἕνα  αὐτὸν εἶναι τῶν κδ. 
Ζωΐλος Διονυσίου γυμ εἶπ· κἀγὼ σύνψηφός εἰμι ἐπὶ τοῖς κατατεθεῖσιν 
ὑπὸ τῆς κοινότητος ὥστε μὴ ἐνοχλεῖσθαι τοὺς κδ τούτους οὔτε ὑπὸ  τῶν 
μελλόντων πρυτανεύειν. ὅθεν οὐκ ὀφίλει Μακρόβιος ἐνοχλεῖσθαι μάλλιστα εἷς  ὢν τῶν κδ. Θέων Εὐσεβίου πρυτανεύσας εἶπ· ὁ ἀδελφὸς ἡμῶν ὁ πρόεδρος 
ἴσως κατʼ ἄγνοιαν μὴ γινώσκων Θέωνα διὰ Μακροβίου υἱοῦ ὄντα ἐκ τῶν κδ ἀνδρῶν 
τῶν διατυπηθέντων εἰς τὰς βαρυτέρας λειτουργείας ὑπέβαλεν αὐτὸν εἰς τὴν 
ἐσθῆτα, ὅθεν δ ὀνε[ι]δίζομεν ὡς οὐ προσήκει αὐτὸν ἐνοχλεῖσθαι προφάσι ἐπιμελείας 
τῆς αὐτῆς ἐρεᾶς ἐσθῆτος. Εὐλόγιος Πτολεμαίου γυμ εἶπ· Θέων Ἀμμωνίου διὰ 
Μακροβίου υἱοῦ εἷς  ὢν τῶν διατυπωθέντων κδ εἰς τὰς βαρυτάτας λειτουργείας καὶ 
οὐκ ὀφίλει ὄχλησίν τινα παθεῖν προφάσι ἑτέρων λειτουργιῶν. ὁ πρύτανις εἶπ· 
ὅσα κοινῇ τε καὶ καθʼ ἓν προηνέγκεσθαι ἔχει ἡ πίστις τῶν ὑπομνημάτων, καὶ οὐκ 
ἐνοχληθήσεται Μακρόβιος εἰς τὴν ἐπιμέλειαν τῆς στρατιωτικῆς ἐρεᾶς ἐσθῆτος 
τῆς ιδ  ἰνδικ. 
 Αὐρήλιο[ς Ἰσ]ίδωρος σκρίβας ἐξεδόμην τὰ ὑπομνήματα.